Chikwereti (loan, debt) zvinoreva mari yokupihwa inofanirwa kuzodzorerwa. Mabhanga ane donzvo iroro rokukweretesa mari. Kunonzi izwi rokuti chikwereti rakabva kuAfrikaans inoti skuld. ChiShona chakras chinoti mungava kureva chikwereti - pahuwandu toti mingava. Ngava, mangava, mungava, gwanya, magwanya kana mhaka - apa kureva chikwereti. Kukwereta kana kutora mungava (to borrow) ndiko kunoitwa nemukumbiri wemari. Gwanya kana magwanya (Debt) apa kureva Chikwereti. Zvichida ndipo panobva zita rokuti Magwanyata? Kutora mutari (borrow grain). Mutari kana mutare (a loan of foodstuff). Kuposa kana kuposha (borrow, exchange). Kuposana kana kuposhana (exchange). Zvichida ndipo panobva zita rokuti Maposa?? Kukweretesa (to lend) ndiko kunoitwa nemukumbidzi wemari. Ngava hariripi rimwe ngava. A debt does not settle another debt. Mungava haaripi mumwe mungava. A debt does not give to its fellow debt. VaNyungwe neVaWabo vanoti mangawa (n. debt) kureva mangava. Basotho vanoti sekoloto kana likoloto (n. debt) vachireva chikwereti. Barotse vanoti mukolotisi (n. lender, money-lender, etc) kureva munhu anokweretesa. VaRwanda vanoti umwenda (n. debt) kureva chikwereti.